**TIRGUS IZPĒTE**

**“Būvdarbu tāmēšanas pakalpojums Garnizona ielā 9-1, Viļakā, ES Atveseļošanas un noturības mehānisma plāna projekta 3.1.2.1.i.0/2/24/I/CFLA/015 “Atbalsta pasākumu cilvēkiem ar invaliditāti mājokļu vides pieejamības nodrošināšanā Balvu novadā” realizācijas ietvaros”**

**(ID Nr. BNP TI 2025/24/AF)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501 [dome@balvi.lv](mailto:dome@balvi.lv) |
| Kontaktpersona saistībā ar tirgus izpētes priekšmetu | Balvu novada Centrālās pārvaldes Attīstības plānošanas nodaļas teritorijas plānotāja Agate Vanaga,  mob.29398062 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Antra Keisele, mob.20203715,  e-pasts: [antra.keisele@balvi.lv](mailto:antra.keisele@balvi.lv) |
| Pasūtītāja darba laiks | pirmdienās, otrdienās un trešdienās 08.30-17.00;  ceturtdienās 08.30-18.00;  piektdienās 08.30-16.00 |

1. **Tirgus izpētes priekšmets:**
   1. Būvdarbu tāmēšanas pakalpojums virtuves pielāgojumu veikšanai dzīvoklī Garnizona ielā 9-1, Viļakā, Balvu novadā, projekta 3.1.2.1.i.0/2/24/I/CFLA/015 “Atbalsta pasākumu cilvēkiem ar invaliditāti mājokļu vides pieejamības nodrošināšanā Balvu novadā” un Eiropas Savienības Atveseļošanas un noturības mehānisma plāna SAM 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” realizācijas ietvaros, atbilstoši Tehniskajai specifikācijai (skat. 1.pielikumu).
   2. Pretendents nevar iesniegt piedāvājuma variantus.
   3. CPV kods: 71324000-5 (Tāmēšanas pakalpojumi).
2. **Piedāvājuma izvēles kritērijs:** prasībām atbilstošs piedāvājums ar zemāko cenu.
3. **Pakalpojuma sniegšanas vieta:** nekustamais īpašums, Garnizona iela 9-1, Viļaka, Balvu nov.
4. **Līguma izpildes termiņš:** 1 (viena) mēneša laikā no līguma noslēgšanas.
5. **Līgumcena:** piedāvājuma cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde. Piedāvātā cena ir nemainīga visu līguma darbības laiku.
6. **Apmaksas nosacījumi:**
   1. 30 (trīsdesmit) dienu laikā pēc pilnīgas līgumsaistību izpildes, nodošanas-pieņemšanas akta parakstīšanas un strukturēta elektroniskā rēķina saņemšanas pasūtītāja e-adresē.
   2. Līguma darbības laikā apmaksas kārtība nevar tikt mainīta.
7. **Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.
8. **Prasības pretendentam:**
   1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
   2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .
   3. Pretendentam jābūt reģistrētam LR Būvkomersantu reģistrā. Informācijas iegūšanai tiek izmantots Būvniecības informācijas sistēmas (turpmāk – BIS) Būvkomersantu reģistrs <https://bis.gov.lv/bisp/lv/construction_companies> . Attiecībā uz ārvalstu būvkomersantu, pasūtītājs atzīst attiecīgās valsts prasībām atbilstoši reģistrētu pretendentu. Uz darbu uzsākšanas brīdi, komersantam (t.sk., ārvalstu komersantam) jābūt reģistrētam LR Būvkomersantu reģistrā.
   4. Pretendenta atbildīgajam speciālistam ir iegūts sertifikāts kādā no šādām jomām:

* ēku konstrukciju projektēšana (informācija par sertifikāciju tiek iegūta BIS Būvspeciālistu reģistrā <https://bis.gov.lv/bisp/lv/specialist_certificates> );
* arhitekta prakse (informācija par sertifikāciju tiek iegūta BIS Būvspeciālistu reģistrā <https://bis.gov.lv/bisp/lv/specialist_certificates> );
* ēku būvdarbu vadīšana un būvuzraudzība (informācija par sertifikāciju tiek iegūta BIS Būvspeciālistu reģistrā <https://bis.gov.lv/bisp/lv/specialist_certificates> );

vai

* sertifikāts tāmēšanā.
  1. Piedāvājums jāparaksta paraksttiesīgai personai.
  2. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

1. **Iesniedzamie dokumenti:**
   1. Finanšu/ Tehniskais piedāvājums (skat. 2.pielikumu).
   2. Ja pretendenta atbildīgajam speciālistam ir sertifikāts tāmēšanā, piedāvājumam pievieno minētā sertifikāta kopiju.
   3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
   4. Ārvalstīs reģistrētām personām:
      1. ja pretendents ir reģistrēts līdzvērtīgā uzņēmumu vai saimnieciskās darbības veicēju reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;
      2. ārvalstu būvkomersantam – jāiesniedz Būvkomersantu reģistram līdzvērtīga dokumenta kopija, ko izdevušas attiecīgās dalībvalsts struktūras;
      3. par līdzvērtīgiem ārvalstu speciālistiem iesniedz apliecinājumu, ka piesaistītie ārvalstu speciālisti ir tiesīgi sniegt konkrētos pakalpojumus, kā arī, gadījumā, ja ar pretendentu tiks noslēgts iepirkuma līgums, tie ne vēlāk kā 5 (piecu) darbdienu laikā no iepirkuma līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par īslaicīgu profesionālo pakalpojumu sniegšanu LR reglamentētā profesijā;
      4. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.

1. **Piedāvājumu iesniegšanas datums, laiks, vieta, veids:**
   1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **09.05.2025. plkst.13.00**.
   2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
   3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.
   4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: [dome@balvi.lv](mailto:dome@balvi.lv) , vēstules tēmā norādot: *“Piedāvājums tirgus izpētei ar ID Nr. BNP TI 2025/24/AF”*.
   5. Piedāvājuma sūtījuma noformēšana:
      1. piedāvājumu ievieto aizlīmētā aploksnē, uz kuras norāda:

* pretendenta nosaukumu un adresi;
* pasūtītāja nosaukums un adresi;
* atzīme ar norādi: Tirgus izpētei *“Būvdarbu tāmēšanas pakalpojums Garnizona ielā 9-1, Viļakā, ES Atveseļošanas un noturības mehānisma plāna projekta 3.1.2.1.i.0/2/24/I/CFLA/015 “Atbalsta pasākumu cilvēkiem ar invaliditāti mājokļu vides pieejamības nodrošināšanā Balvu novadā” realizācijas ietvaros”, ID Nr. BNP TI 2025/24/AF. Neatvērt līdz 09.05.2025. plkst.13.00”*.

1. **Papildu informācija:**
   1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
   2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
      1. pagarina piedāvājumu iesniegšanas termiņu;
      2. atkārtoti pagarina piedāvājumu iesniegšanas termiņu un papildus nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
      3. trešo reizi pagarina piedāvājumu iesniegšanas termiņu un papildus ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
   3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.
   4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
   5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
   6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
   7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
   8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.
   9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
   10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
   11. Par jebkuru informāciju, kas ir konfidenciāla, pretendentam jābūt īpašai norādei.
   12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
2. **Rezultātu paziņošana:**
   1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
   2. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpēte” (ja par to sākotnēji ir bijis ievietots paziņojums), norādot vismaz šādu informāciju:

* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
  1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.

1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija;
2. Finanšu/ Tehniskais piedāvājums;
3. Ergoterapeita atzinums

1.pielikums

Tirgus izpētei

“Būvdarbu tāmēšanas pakalpojums Garnizona ielā 9-1, Viļakā,

ES Atveseļošanas un noturības mehānisma plāna projekta 3.1.2.1.i.0/2/24/I/CFLA/015

“Atbalsta pasākumu cilvēkiem ar invaliditāti

mājokļu vides pieejamības nodrošināšanā Balvu novadā”

realizācijas ietvaros”

(ID Nr. BNP TI 2025/24/AF)

**TEHNISKĀ SPECIFIKĀCIJA**

**“Būvdarbu tāmēšanas pakalpojums Garnizona ielā 9-1, Viļakā, ES Atveseļošanas un noturības mehānisma plāna projekta 3.1.2.1.i.0/2/24/I/CFLA/015 “Atbalsta pasākumu cilvēkiem ar invaliditāti mājokļu vides pieejamības nodrošināšanā Balvu novadā” realizācijas ietvaros”**

**(ID Nr. BNP TI 2025/24/AF)**

**Skat. datni “1\_pielikums\_Tehniskaa specifikaacija\_Taamesana”**

2.pielikums

Tirgus izpētei

“Būvdarbu tāmēšanas pakalpojums Garnizona ielā 9-1, Viļakā,

ES Atveseļošanas un noturības mehānisma plāna projekta 3.1.2.1.i.0/2/24/I/CFLA/015

“Atbalsta pasākumu cilvēkiem ar invaliditāti

mājokļu vides pieejamības nodrošināšanā Balvu novadā”

realizācijas ietvaros”

(ID Nr. BNP TI 2025/24/AF)

**FINANŠU/ TEHNISKAIS PIEDĀVĀJUMS**

**“Būvdarbu tāmēšanas pakalpojums Garnizona ielā 9-1, Viļakā, ES Atveseļošanas un noturības mehānisma plāna projekta 3.1.2.1.i.0/2/24/I/CFLA/015 “Atbalsta pasākumu cilvēkiem ar invaliditāti mājokļu vides pieejamības nodrošināšanā Balvu novadā” realizācijas ietvaros”**

**(ID Nr. BNP TI 2025/24/AF)**

**Skat. datni “2\_pielikums\_Finansu\_Tehniskais piedavaajums\_Taamesana”**